**Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) sagatavojusi Ministru kabineta noteikumu projektu „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – projekts) atbilstoši Zinātniskās darbības likuma 11.panta trešajai daļai, kas nosaka, ka doktora zinātniskā grāda piešķiršanas (promocijas) tiesības augstskolai deleģē Ministru kabinets pēc Latvijas Zinātnes padomes atzinuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005.gada 27.decembra noteikumi Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi) deleģē doktora zinātniskā grāda piešķiršanas (promocijas) tiesības (turpmāk – promocijas tiesības) augstskolām uz doktora studiju programmu akreditācijas laiku. Pamatojoties uz MK noteikumu 2.4.apakšpunktu Daugavpils Universitātei ir piešķirtas promocijas tiesības bioloģijā, ekonomikā, fizikā, literatūr­zinātnē, matemātikā, pedagoģijā, psiholoģijā un valodniecībā.2Saskaņā ar Augstskolu likuma 55.panta pirmās daļas 3.punktu, doktora studiju programmas īstenošanā piedalās ne mazāk kā pieci doktori, no kuriem vismaz trīs ir Latvijas Zinātnes padomes apstiprināti eksperti attiecīgajā nozarē. Zinātniskās darbības likuma 10.panta ceturtā daļa nosaka, ka habilitētajiem doktoriem ir attiecīgās zinātnes nozares doktora tiesības. Ministru kabineta 2013.gada 16.aprīļa noteikumu Nr.202 “Kārtība, kādā izsniedz valsts atzītus augstāko izglītību apliecinošus dokumentus” 5.pielikums “Doktora diploms” paredz, ka tiek piešķirts zinātnes nozares doktora zinātniskais grāds zinātnes apakšnozarē, tas ir doktora grāds tiek piešķirts zinātnes nozarē. Lai iegūtu promocijas tiesības konkrētā zinātnes nozarē, augstskolai saskaņā ar Zinātniskās darbības likuma 11.pantā panta trešo daļu atbilst šādiem nosacījumiem:1) augstskolā tiek īstenota zinātnes nozarei atbilstoša akreditēta doktorantūras studiju programma; 2) programmas īstenošanā iesaistīti vismaz trīs Latvijas Zinātnes padomes apstiprināti eksperti; 3) Latvijas Zinātnes padome ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts MK noteikumos. Ņemot vērā minēto, ka doktora grāds tiek piešķirts zinātnes nozarē un MK noteikumi paredz promocijas tiesības zinātņu nozarēs, projekts ir izstrādāts, lai deleģētu promocijas tiesības zinātnes nozarē.Projekta tiesiskā regulējuma mērķis ir piešķirt Daugavpils Universitātei promocijas tiesības juridiskajā zinātnē, tādējādi, nodrošinātu Daugavpils Universitātei doktora studiju programmu īstenošanu.Ar projektu tiks deleģētas promocijas tiesības Daugavpils Universitātei – juridiskās zinātnes nozarē ar speciālizāciju apakšnozarēs “Policijas tiesības”, “Operatīvās darbības teorija un kriminālistikas taktika” un “Krimināltiesības”.Daugavpils Universitāte ar 2017.gada 8.jūnija vēstuli Nr.4-40/304 lūdz Ministru kabinetam deleģēt promocijas tiesības juridiskajā zinātnē (skatīt anotācijas pielikumu (datne: IZManotp1\_060717\_DUpieteikums)). Piešķiramais grāds: doktora grāds juridiskajā zinātnē (dr.iur).Daugavpils Universitāte īsteno akreditētam studiju virzienam "Tiesību zinātne" atbilstošu doktora studiju programmu "Juridiskā zinātne" (Studiju akreditācijas komisijas 2013. gada 29. maija lēmums Nr. 44); akreditēts līdz 2019. gada 28. maijam; studiju virziena akreditācijas lapas Nr. 44. Doktora studiju programmas kods ir 51380.Doktora studiju programmas ”Juridiskā zinātne” īstenošanā ir iesaistīti 5 Latvijas Zinātnes padomes eksperti (ekspertu datubāze <http://www.lzp.gov.lv/eksperti/index.php>):1. Dr.iur. Vitolds Zahars (termiņš, līdz kuram piešķirtas Latvijas Zinātnes padomes eksperta tiesības – 2020 .gada 20. aprīlis);
2. Dr.iur. Jānis Ivančiks (termiņš, līdz kuram piešķirtas Latvijas Zinātnes padomes eksperta tiesības – 2019. gada 14. aprīlis);
3. Dr.iur. Jānis Teivāns – Treinovskis Ivančiks (termiņš, līdz kuram piešķirtas Latvijas Zinātnes padomes eksperta tiesības – 2019. gada 23. septembris);
4. Dr.iur. Aleksandrs Matvejevs (termiņš, līdz kuram piešķirtas Latvijas Zinātnes padomes eksperta tiesības – 2017. gada 20. oktobris);
5. Dr.iur. Anatolijs Kriviņš (termiņš, līdz kuram piešķirtas Latvijas Zinātnes padomes eksperta tiesības – 2018. gada 19.novembris).

Latvijas Zinātnes padome ar 2017.gada 18.maija vēstuli Nr.10-4-1 rekomendē deleģēt promocijas tiesības juridiskajā zinātnē Daugavpils Universitātei (skatīt anotācijas pielikumu (datne: IZManotp2\_060717\_LZPatzinums)).Doktora studiju programmas “Juridiskā zinātne”, kas tiek īstenota apakšnozarēs "Policijas tiesības", "Krimināltiesības" un "Kriminālistika un Operatīvās darbības teorija", mērķis ir sagatavot augstākās kvalifikācijas speciālistus, kuri pārzina un izprot aktuālākās juridiskās zinātnes teorijas un atziņas, spēj risināt nozīmīgus pētnieciskus un inovāciju uzdevumus, plānot un vadīt liela apjoma zinātniskos projektus. Doktora studiju programma “Juridiskā zinātne”, ir saskaņota ar Daugavpils Universitātes attīstības stratēģiju 2015.-2020.gadam <http://www.du.lv/files/0000/2725/DU_strategija_kopsavilkums.pdf>), Sociālo Zinātņu fakultātes un Humanitāro un sociālo zinātņu institūta prioritārajiem pētniecības virzieniem.Doktora studiju programma “Juridiskā zinātne”, paredz noteiktu zināšanu, prasmju un kompetenču apguvi un sekmīga studiju procesa noslēgumā studējošie spēj: kritiski analizēt un izvērtēt problēmas, ar tām saistītos kontekstos, to atbilstību spēkā esošajiem normatīvajiem aktiem un izvēlēties problēmu risinājumu teorētisko pamatu, kurā integrētas dažādu zinātņu atziņas; pieņemt lēmumus akadēmisku un profesionālu uzdevumu veikšanai un plānošanai mainīgos apstākļos; ģenerēt jaunas idejas un juridiskās konstrukcijas, kā arī izstrādāt to realizācijas mehānismus, formējot jaunu zināšanu bāzi; konkurēt darba tirgū, piedāvājot savas zināšanas un prasmes; sasaistīt savu pētījumu tēmu ar aktuālajām mūsdienu tiesību teorijas un valsts dienestu darbības attīstības tendencēm. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika nodrošināta, jo projekts paredz promocijas tiesību deleģēšanu, kas sabiedrības locekļiem neuzliek nekādus papildu pienākumus, kā arī neatstāj jebkādu cita veida ietekmi. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Daugavpils Universitāte |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas II, III, IV, V sadaļa - projekts šīs jomas neskar*.

Iesniedzējs: izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

12.05.2017. 10:40

904

Depkovska, 67047772

anita.depkovska@izm.gov.lv